Държавен вестник, бр. 41, 2016 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  41
правилник не е предвидено друго. Допълнител-
ното споразумение се подписва от управителя 
след решение на изпълнителния съвет.
(2) Допълнително споразумение не може 
да има за цел или за последица промяна на 
договора, която може да постави под съмнение 
решението за финансиране на проекта или 
да доведе до неравностойно отношение към 
кандидатите, както и до увеличаване размера 
на одобреното финансиране.
(3) Искания за изменение се изпращат от 
изпълнителя до управителя на Фонда не по-
късно от един месец преди крайната дата за 
изпълнение на проекта или на съответния етап.
Чл. 72. (1) При изпълнението на проекта 
ръководителят на научния колектив може 
да прави промени във финансовия план 
чрез прехвърляне между различните групи 
допустими преки разходи, при условие че 
преразпределението не надвишава 15 процента 
от общия размер на допустимите преки раз-
ходи за съответния етап на проекта. В този 
случай ръководителят на научния колектив 
писмено уведомява ръководителя на базовата 
организация и партньорите, ако има такива, 
и управителя на Фонда. Уведомлението се 
прилага към съответния финансов отчет, без 
да се подписва допълнително споразумение 
към договора за финансиране. Това прераз-
пределение следва да се подаде в отчета за 
етапа, за който е направено.
(2) Редът по ал. 1 се прилага и при прехвър-
ляне на средства за следващ етап на проекта 
или за използване на средства в периода до 
получаване на финансирането за следващия 
етап при наличие на неизразходвани средства 
от отчитания етап. В тези случаи финансовите 
средства се отчитат във финансовия отчет за 
следващия етап. При незадоволителна оценка 
на проекта за отчитания етап всички сред-
ства, изразходвани по реда на тази алинея, 
се възстановяват на Фонда.
(3) В случай че са необходими промени във 
финансовия план, предвиждащи преразпреде-
ление, надвишаващо 15 процента, но не повече 
от 25 процента от допустимите преки разходи 
по проекта за определен етап, промените се 
осъществяват по реда на чл. 71. 
(4) При промените по ал. 1, 2 или 3 не 
могат да се нарушават ограниченията върху 
изразходване на финансовите средства, по-
сочени в този правилник или в Насоките за 
кандидатстване в конкурса. Промените не 
могат да са свързани или да водят до прераз-
пределение на средства между партньорите, 
ако има такива.
Чл. 73. (1) Не се допускат промени в ра-
ботната програма на проекта, които засягат 
повече от 25 процента от планираните дейности  
и/или очакваните резултати, или промени, 
които водят до промяна на вида на изслед-
ванията съгласно чл. 4, ал. 3.
(2) Промени, засягащи по-малко от 15 
процента от планираните дейности и/или 
очакваните резултати за съответния етап от 
проекта, могат да се извършат след писмено 
мотивирано уведомление от ръководителя на 
научния колектив до управителя на Фонда. 
В този случай не се подписва допълнително 
споразумение към договора за финансиране.
(3) Промени, засягащи повече от 15 процен-
та, но не повече от 25 процента от планираните 
дейности и/или очакваните резултати, могат 
да се извършат по реда на чл. 71. 
Чл. 74. (1) Промени в състава на научния 
колектив на проекта се допускат по изключе-
ние в интерес на изпълнението му и могат да 
бъдат направени въз основа на мотивирано 
предложение на ръководителя и/или на науч-
ния колектив, утвърдено от ръководителя на 
базовата организация, и на партньорите, ако 
има такива. Към предложението се прилага 
писмено съгласие на напускащите и/или на 
новите членове на колектива. Членове на 
изпълнителния съвет, взел решение за фи-
нансиране на проекта, на временната науч-
но-експертна комисия, оценявала проектни 
предложения по съответния конкурс, или 
оценители по тематичното направление или 
научната област на конкурса не могат да бъдат 
предлагани за нови членове на колектива.
(2) В случай че ръководител на научен 
колектив е престанал да отговаря на предва-
рително обявените изисквания за съответната 
позиция или не е в състояние да изпълнява 
своите задължения по проекта, ръководи-
телят на базовата организация съвместно с 
партньорите, ако има такива, и останалите 
членове на научния колектив, притежаващи 
образователна и научна степен „доктор“, вземат 
решение, с което предлагат неговата замяна 
с учен, притежаващ еквивалентни или по-ви-
соки квалификация, умения и опит. Ученият, 
предложен за нов ръководител, трябва да е 
бил член на научния колектив при подаване 
на проектното предложение и да отговаря на 
условията за ръководител на проект.
(3) Решение по предложението по ал. 1 се 
взема от изпълнителния съвет след съгласуване 
със съответната постоянна научно-експертна 
комисия, като не се подписва допълнително 
споразумение. Замяна на ръководител на 
научен колектив по ал. 2 се осъществява с 
решение на изпълнителния съвет и сключване 
на допълнително споразумение към договора.
(4) Докторанти, отчислени с право на 
защита, както и участници в колектива, 
защитили докторска степен, които преуста-
новяват трудови правоотношения с базовата 
организация, могат да се заменят с нови 
членове на колектива с уведомително писмо 
от ръководителя на проекта. Към писмото се 
прилага писмено съгласие на напускащите и 
на новите членове на колектива.